Държавен вестник, бр. 43, 2022 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  43
Препис от настоящата заповед да се връчи 
на Стефка Асенова Дамянова – за сведение, на 
директора на дирекция „Взаимодействие със 
съдебната власт“ – за сведение и изпълнение, и 
на главния инспектор на Инспектората на ми­
нистъра на правосъдието по ЗСВ – за сведение.
Заповедта подлежи на оспорване пред Върхов­
ния административен съд по реда на Админи­
стративнопроцесуалния кодекс в 14-дневен срок 
от съобщаването.
Влязлата в сила заповед да се обнародва в 
„Държавен вестник“.
Министър:
Я. Стоилов
3327
ЗАПОВЕД № СД-06-73
от 7 юли 2021 г.
На основание чл. 655а, ал. 2 от Търговския 
закон и чл. 17, ал. 5 от Наредба № 3 от 27 юни 
2005 г. за реда за подбор, квалификация и контрол 
върху синдиците нареждам: 
Изключвам поради невнасяне на вноската за 
професионална квалификация за 2021 г. Теменуж­
ка Василева Захова с адрес: област Благоевград, 
община Благоевград, гр. Благоевград, ул. Никола 
Вапцаров № 18, от утвърдения със Заповед № ЛС-
04-72 от 6.02.2006 г. на министъра на правосъдието 
(ДВ, бр. 16 от 2006 г.) списък на лицата, които 
могат да бъдат назначавани за синдици в произ­
водства по несъстоятелност по Търговския закон, 
включена в списъка със Заповед № ЛС-04-462 от 
5.06.2007 г. на министъра на правосъдието (ДВ, 
бр. 52 от 2007 г.).
Мотиви: Теменужка Василева Захова е вклю­
чена в утвърдения със Заповед № ЛС-04-72 от 
6.02.2006 г. на министъра на правосъдието (ДВ, 
бр. 16 от 2006 г.) списък на лицата, които могат 
да бъдат назначавани за синдици в производства 
по несъстоятелност по Търговския закон със За­
повед № ЛС-04-462 от 5.06.2007 г. на министъра 
на правосъдието (ДВ, бр. 52 от 2007 г.).
Съгласно чл. 655а, ал. 1 от Търговския закон 
синдикът прави задължителна ежегодна вноска 
за професионална квалификация, чийто размер 
се определя в наредба за реда за подбор, квали­
фикация и контрол върху синдиците, която се 
издава съвместно от министъра на правосъдие­
то, министъра на икономиката и министъра на 
финансите.
В изпълнение на цитираната законова разпоред­
ба в чл. 17, ал. 1 от Наредба № 3 от 27 юни 2005 г. 
за реда за подбор, квалификация и контрол върху 
синдиците е предвидено задължението в срок до 
31 март на всяка календарна година синдикът да 
направи вноска за професионална квалификация 
в размер на една минимална работна заплата за 
страната, да уведоми за това писмено министъра 
на правосъдието и да представи доказателства.
От представеното с писмо рег. № 92-38-27#172/
2.07.2021 г. на дирекция „Финанси и бюджет“ 
извлечение от счетоводната програма на Минис­
терството на правосъдието за постъпилите по 
сметката на министерството вноски за професи­
онална квалификация от синдици за периода от 
1.01.2021 г. до 30.06.2021 г. е видно, че Теменужка 
Василева Захова не е изпълнила задължението 
си за заплащане на вноската за професионална 
квалификация за 2021 г. в нормативноопределе­
ния срок.
С оглед на изложеното е налице основание за 
прилагане на разпоредбите на чл. 655а, ал. 2 от 
Търговския закон и чл. 17, ал. 5 от Наредба № 3 
от 27 юни 2005 г. за реда за подбор, квалифика­
ция и контрол върху синдиците, според които 
невнасянето в срок на вноската за професио­
нална квалификация е основание за изключване 
на лицето от списъка по чл. 655, ал. 2, т. 7 от 
Търговския закон.
Препис от настоящата заповед да се връчи 
на Теменужка Василева Захова – за сведение, 
на директора на дирекция „Взаимодействие със 
съдебната власт“ – за сведение и изпълнение, и 
на главния инспектор на Инспектората на ми­
нистъра на правосъдието по ЗСВ – за сведение.
Заповедта подлежи на оспорване пред Върхов­
ния административен съд по реда на Админис­
тративнопроцесуалния кодекс в 14-дневен срок 
от съобщаването.
Влязлата в сила заповед да се обнародва в 
„Държавен вестник“.
Министър:
Я. Стоилов
3328
АГЕНЦИЯ ПО ГЕОДЕЗИЯ, 
КАРТОГРАФИЯ И КАДАСТЪР
ЗАПОВЕД № РД-16-23
от 17 май 2022 г.
На основание чл. 35, ал. 1 и 2 ЗКИР откри­
вам производство по създаване на кадастрална 
карта и кадастрални регистри за урбанизираните 
територии в землищата на с. Голямо Крушево, 
с. Камен връх, с. Мамарчево, с. Оман и с. Попово, 
община Болярово, с. Борисово, с. Добрич, с. Жре­
бино, с. Лалково, с. Малко Кирилово, с. Стройно 
и с. Чернозем, община Елхово, област Ямбол.
1. Правоспособното лице, на което се възлага 
изработването на кадастралната карта и кадас­
тралните регистри, е „Сървей Груп“ – ЕООД, 
вписано в регистъра по чл. 12, т. 8 ЗКИР със 
Заповед № РД-15-4 от 23.02.2010 г. на изпъл­
нителния директор на Агенцията по геодезия, 
картография и кадастър.
2. Графикът за извършване на дейностите да 
се обяви в Службата по геодезия, картография 
и кадастър – Ямбол, Община Болярово, Община 
Елхово и съответните кметства.
3. В срок 30 дни от обнародването на запо­
ведта собствениците са длъжни да означат на 
свои разноски границите на поземлените имоти, 
намиращи се на територията на района, в съот­
ветствие с актовете за собственост.
За изпълнителен директор:
Ст. Петров
3375